
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 783 

12 Οκτωβρίου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν α¬ 
παλλοτριωθεί με την απόφαση ΚΥΑ 1104731/ 
7616/16.12.1991 (ΦΕΚ 50/92 /γ.Δ ) των Υπουργών Οι¬ 
κονομικών και ΠΕ.ΧΩ.Δ.Ε. για την κατασκευή του έρ¬ 
γου Ύδρευσης Θεσ/νίκης από ποταμό Αλιάκμονα 
Τμήμα από Δεξαμενή Σίνδου μέχρι δεξαμενή Δ2 πε¬ 
ριοχής Διυλιστηρίων. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου 
του δήμου Ιθάκης (Ν. Κεφαλληνίας) και επιβολή προ- 
κηπίου. 2 

ΑΠΟΦΑΣΕΙΣ 

Αναγνώριση της οδού που συνδέει τη Κοινότητα Αγ. Α- 
δριανού με τη Κοινότητα Πυργιωτίκων ως κύρια Κοι¬ 
νοτική. 3 

Έγκριση τοπικού ρυμοτομικού σχεδίου στην εκτός σχε¬ 
δίου περιοχή με τον καθορισμό χώρου Σχολικών Κτι¬ 
ρίων και καθορισμός όρων και περιορισμών δόμησης. 4 


ΑΠ ΑΛΛΟΤΡΙΩΣ ΕΙΣ 

ΑΝΑΚΟΙΝΩΣΕΙΣ 

Αριθμ. Δ12/Φ47/34324 (1) 

Παρακατάθεση αποζημίωσης για ακίνητα που έχουν απαλλο¬ 
τριωθεί με την απόφαση ΚΥΑ 1104731/ 7616/16.12.1991 
(ΦΕΚ 50/92/τ.Δ') των Υπουργών Οικονομικών και 
ΠΕ.ΧΩ.Δ.Ε. για την κατασκευή του έργου Ύδρευσης 
Θεσ/νίκης από ποταμό Αλιάκμονα Τμήμα από Δεξαμενή 
Σίνδου μέχρι δεξαμενή Δ2 περιοχής Διϋλιστηρίων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
Έχοντας υπόψη: 

1. Τις διατάξεις των άρθρων 7 και 8 του Ν.Δ. 797/1971 
«για αναγκαστικές απαλλοτριώσεις» (ΦΕΚ 1/1.1.1971 τ.Α'). 


2. Τις διατάξεις του Π .Δ. 69/8.2.1988 «για το ν Ο ργανισμό 
της Γενικής Γραμματείας Δημοσίων Έργων» (ΦΕΚ 
28/16.2.88 τ.Α'). 

3. Τον πίνακα παρακατάθεσης των αποζημιώσεων κατά 
ιδιοκτησία με ημερομηνία 30.6.98 όπως έχει συνταχθεί σε 
εκτέλεση της απόφασης 3735/97 Εφετείου Θεσ/νίκης. 

4. Την εξουσιοδοτική απόφαση του Υπουργού ΠΕΧΩΔΕ 
Δ17α/01/79/24.8.89 ΦΕΚ 666/6.9.89 τ.Β' ειδοποιούμε τα 
πρόσωπα που έχουν ή αξιώνουν εμπράγματα δικαιώματα 
στα ακίνητα που έχουν απαλλοτριωθεί με τη ν απόφαση που 
αναφέρεται στο θέμα ότι, η αποζημίωση των εκτάσεων και 
τωνεπικειμένωντους, όπως σημειώνονται στα σχετικά κτη¬ 
ματολόγια, έχει κατατεθεί στο Ταμείο Παρακαταθηκών και 
Δανείων με την έκδοση του γραμματίου παρακαταθήκης 
Νο 691/21.8.1998 συνολικού ποσού ένα εκατομ. τριακόσια 
εβδομήντα τρεις χιλ. τριακόσιες δραχμές (1.373.300). 

Η αποζημίωση έχει κατατεθεί υπέρ των φερομένων ως ι¬ 
διοκτητών κατά τις ενδείξεις των σχετικών κτηματολογίων 
σε συνδυασμό με τις ενδείξεις της καθοριστικής των απο¬ 
ζημιώσεων απόφασης και θα καταβληθεί στα πρόσωπα 
που θα αναγνωριστούν δικαιούχοι με απόφαση του Μονο- 
μολούς Πρωτοδικείου της περιφερείας των ακινήτων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 22 Σεπτεμβρίου 1998 

Μ εντολή Υπουργού 
Ο Τμηματάρχης κ.α.α. 

Λ. ΒΛΑΧΟΓΙΑΝΝΗΣ 

- 4 - 

Π ΟΛΕΟΔΟΜ ΙΑ 

ΔΙΑΤΑΓΜΑΤΑ 

( 2 ) 

Τροποποίηση του εγκεκριμένου ρυμοτομικού σχεδίου του 
δήμου Ιθάκης (Ν. Κεφαλληνίας) και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,9 και 70 του Ν. Δ/τος της 
17.7.1923 «Περί σχεδίων πόλεων κ.λπ.» (Α'228), όπως με¬ 
ταγενέστερα τροποποιήθηκαν και συμπληρώθηκαν. 

2. Τις διατάξεις του άρθρου 4 (παρ. 1)τουΝ. 1577/1985 
«Γενικός Οικοδομικός Κανονισμός» (Α 210). 

3. Τις διατάξεις της παρ. 9β του άρθρου 25 του Ν. 
2508/1997 «Βιώσιμη οικιστική ανάπτυξη των πόλεων και 
οικισμών της Χώρας και άλλες διατάξεις» (Α' 124). 

4. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προστέ¬ 
θηκε με το άρθρο 27 του Ν. 2081/1992 (Α' 154) καιαντικα- 
ταστάθηκε με την παρ. 2ατου άρθρου 1 του Ν. 2469/1997 
(Α'38). 

5. Την υπ’ αριθμ. Δ17α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού Περιβάλλο¬ 
ντος, Χωροταξίας και Δημοσίων Έργων «Ανάθεση αρμο¬ 
διοτήτων Υπουργού Περιβάλλοντος, Χωροταξίας και Δη¬ 
μοσίων Έργων στους Υφυπουργούς Περιβάλλοντος 
Χωροταξίας και Δημοσίων Έργων Χρήστο Βερελή και Θε¬ 
όδωρο Κολιοπάνο (1006 Β/4.11.1996)». 

6. Τις 241/1995 και 194/1996 γνωμοδοτήσεις του δημο¬ 
τικού συμβουλίου Ιθάκης. 

7. Την από 17.10.1997 εισήγηση - αιτιολογική έκθεση 
της Διεύθυνσης Πολεοδομικού Σχεδιασμού - Τμήμα Πα¬ 
ραδοσιακών Οικισμών. 

8. Την 322/1997 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

9. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

10. Την 371/1998 γνωμοδότηση του Συμβουλίου της Ε¬ 
πικράτειας σε πρόταση του Υπουργού και του Υφυπουρ¬ 
γού Περιβάλλοντος, Χωροταξίας και Δημοσίων Έργων, 
αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομι¬ 
κού σχεδίου, στην περιοχή «Γαλατέϊκα», του οικισμού 
«Βαθύ», του δήμου Ιθάκης (Ν. Κεφαλληνίας), ο οποίος έ¬ 


χει χαρακτηρισθεί ως παραδοσιακός με το από 
19.10.1978 Π.Δ/γμα (Δ 594) και ειδικότερα στο Ο.Τ. 80 με 
τη μετατόπιση ρυμοτομικής - οικοδομικής γραμμής και 
την μετατροπή τμήματος αυτού σε κοινόχρηστο χώρο, ό¬ 
πως φαίνεται στο σχετικό πρωτότυπο διάγραμμα σε κλί¬ 
μακα 1:500, που θεωρήθηκε από τον Προϊστάμενο της Δι¬ 
εύθυνσης Τοπογραφικών Εφαρμογών με την 20362/1998 
πράξη του και που αντίτυπό του σε φωτοσμίκρυνση δη¬ 
μοσιεύεται με το παρόν διάταγμα. 

Άρθρο 2 

Στο πρόσωπο των οικοπέδων οικοδομημένων ή μη που 
βρίσκονται στο Ο.Τ. 80 και έχουν πρόσωπο στον κοινό¬ 
χρηστο χώρο επιβάλλεται προκήπιο πλάτους δύο και μι¬ 
σού (2,5) μέτρων, όπως φαίνεται στο διάγραμμα του άρ¬ 
θρου 1. 

Άρθρο 3 

Τα ανεγερθησόμενα κτίρια πρέπει να απέχουν τουλάχι¬ 
στον τέσσερα (4.00) μέτρα το διατηρητέο κτίριο του πα¬ 
λαιού ελαιοτριβείου. 

Άρθρο 4 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργού Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 16 Σεπτεμβρίου 1998 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜ. ΕΡΓΩΝ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ Θ. ΚΟΛΙΟΠΑΝΟΣ 




.ΤΟΛΑ 7£>ί 

ΑΠΟΦΑΣΕΙΣ 

Αριθ. 41295/12407 (3) 

Αναγνώριση της οδού που συνδέει τη Κοινότητα Αγ. Αδρια- 
νού με τη Κοινότητα Πυργιωτίκων ως κύρια Κοινοτική. 

Ο ΝΟΜΑΡΧΗΣ ΑΡΓΟΛΙΔΑΣ 

Έχοντας υπ’ όψη: 

1. Τις διατάξεις του από 24.5.85 Π. Δ/τος (ΦΕΚ 270Δ7 
31.5.85) άρθρο 1 παρ. 2β αυτού «περίτροποποίηση όρων 
και περιορισμών δόμησης εκτός σχεδίου πόλεων». 

2. Την αρ. πρ. 309/6.5.98 υπ’ αρ. 14/98 απόφαση Κ.Σ. 
Κοινότητος Αγ. Αδριανού, όπου βεβαιώνεται ότι ο εν λό¬ 
γω δρόμος είναι ο κύριος και μοναδικός που συνδέει τη 
Κοινότητα Αγ. Αδριανού με τη Κοινότητα Πυργιωτίκων. 

3. Το τοπογραφικό διάγραμμα κλ. 1:5.000 που συνο¬ 
δεύει τη παρούσα απόφαση. 

4. Την αρ. 22/3/17/20.7.98 θετική γνωμοδότηση του 
Ν.Σ.Χ.Ο.Π., αποφασίζουμε: 

Άρθρο Ιο 

Εγκρίνεται η αναγνώριση της οδού που ενώνει τη Κοι¬ 


νότητα Αγ. Αδριανού με τη Κοινότητα Πυργιωτίκων ως κύ¬ 
ριας Κοινοτικής, όπως αυτή αποτυπώνεται στο σε κλίμα¬ 
κα 1:5.000 τοπογραφικό διάγραμμα θεωρημένα από το 
Προϊστάμενο της Δ.ΠΟ.ΧΩ.ΠΕ. 

Άρθρο 2ο 

Από τις διατάξεις της απόφασης αυτής δεν προκαλείται 
δαπάνη σε βάρος του κρατικού προϋπολογισμού ούτε 
του προϋπολογισμού Κοινοτήτων Αγ. Αδριανού και Πυρ- 
γιωτίκων. 

Άρθρο 3ο 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 21 Σεπτεμβρίου 1998 

Ο Νομάρχης 
ΔΗΜ. ΣΑΡΑΒΑΚΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

Αριθ. 1558 (4) 

Έγκριση τοπικού ρυμοτομικού σχεδίου στην εκτός σχεδίου 
περιοχή με τον καθορισμό χώρου Σχολικών Κτιρίων και 
καθορισμός όρων και περιορισμών δόμησης. 

Ο ΝΟΜΑΡΧΗΣΞΑΝΘΗΣ 

Έχοντας υπόψη: 

1. Τις διατάξεις του Ν. 1337/1983 (ΦΕΚ33/Α) και ειδικό¬ 
τερα το άρθρο 26 όπως αντικαταστάθηκε μετηνπαράγρ. 
13του άρθρου 8του Ν. 1512/85 (ΦΕΚ4/Α). 

2. Τις διατάξεις του Ν. Δ/τοςτης 17.7.1923 όπως μετα¬ 
γενέστερα τροποποιήθηκαν και συμπληρώθηκαν και ειδι¬ 
κότερα το άρθρο 3. 

3. Τις διατάξεις του Ν. 1577/85 (ΦΕΚ210/Α). 

4. Τις διατάξεις του Α.Ν. 314/1968 (ΦΕΚ 47/Α) όπως με¬ 
ταγενέστερα τροποποιήθηκαν και συμπληρώθηκαν με το 
υπ’ αριθ. 1018/71 Ν. Δ/γμα (ΦΕΚ220/Α) και μεπαράγρ. 3 
του άρθρου 34του Ν. 1577/80 (ΦΕΚ210/Α). 

5. Τις διατάξεις του υπ’ αριθ. 183/86 Π. Δ/τος (ΦΕΚ 
70/Α). 

6. Την υπ’ αριθ. 139/1997 γνωμοδότηση του κοινοτικού 
(δημοτικού) συμβουλίου Κοινότητος Ευμοίρου Ν. Ξάν¬ 
θης. 

7. Την υπ' αριθ. 5/1998 γνωμοδότηση του Συμβουλίου 
Χωροταξίας, Οικισμού και Περιβάλλοντος, νομού Ξάν¬ 
θης, αποφασίζουμε: 

Άρθρο Ιο 

Εγκρίνεται: 

1. Χώρος Σχολείων - 17ον Δημοτικού και Νηπιαγωγείου 
Τοπικό Ρυμοτομικό. 


2. Καθορίζονται οι εξής όροι δόμησης: 

Μεγ. ύψος 9,00μ + 3,00μ για στέγη. 

Συντ. δόμησης: 0,6 
Αρ. ορόφων: - 
Μεγ. Κάλυψη: 40% 

Πλάγιες αποστάσεις: 5,00μ. 

2. Καθορίζεται 

α. Τόπος ανάρτησης διαγραμμάτων τροποποίησης: ο 
πίνακας ανακοινώσεων Διευθύνσεως Πολεοδομίας Ν. 
Ξάνθης. 

β. Χρόνος ανάρτησης διαγραμμάτων: δέκα πέντε (15) η¬ 
μέρες απάτης υπογραφής αποφάσεως. 
γ. Αριθμός φύλλων διαγραμμάτων: 1 
δ. Κλίμακα διαγραμμάτων: 1/200 

Άρθρο 2ο 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Με την παρούσα απόφαση δεν προκαλείται δαπάνη εις 
βάρος του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ξάνθη, 21 Μαΐου 1998 

Ο Νομάρχης κ.α.α. 

Ο Αναπληρωτής Νομάρχης 
ΚΩΝ/ΝΟΣ ΑΤΜΑΤΖΙΔΗΣ 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

























